PROJEKTS uz 10.01.2024.

vēlamais datums izskatīšanai: Finanšu komitejā 17.01.2024.

domē: 25.01.2024.

ziņotājs: Indra Murziņa

PROTOKOLLĒMUMS

**Par piemaksu Centrālās pārvaldes Teritorijas plānošanas nodaļas darbiniekiem**

Ar Ādažu novada pašvaldības domes 23.11.2022. lēmumu Nr. 558 "Par Ādažu novada teritorijas plānojuma izstrādes uzsākšanu" (turpmāk – Lēmums) tika uzsākta Ādažu novada teritorijas plānojuma 2025.-2037.gadam izstrāde, kuru veic Teritorijas plānošanas nodaļas darbinieki (turpmāk – TPN), izņemot divu tematisko plānojumu sagatavošanu.

TPN darbinieki 2024.gadā turpina darbu pie Ādažu novada teritorijas plānojuma izstrādes atbilstoši ar Lēmumu apstiprinātajam Darba uzdevumam un izstrādes grafikam papildus tiešajiem darba pienākumiem. Ņemot vērā, ka TPN darbinieki sniedz nozīmīgu ieguldījumu pašvaldībai stratēģiski svarīgu mērķu īstenošanā, viņiem var noteikt piemaksu atbilstoši pašvaldības domes 22.12.2021. noteikumu Nr. 11 “Ādažu novada pašvaldības atlīdzības noteikumi” 65. punktam. Plānotā ietekme uz pašvaldības budžetu 2024.gadā būs 57 812 EUR (t.sk., nodokļi) un līdzekļi ir pieejami Teritorijas plānošanas nodaļas 2024. gada budžeta tāmē.

Finanšu komitejā 17.01.2024. tika sniegts pārskats par paveikto un plānoto Ādažu novada teritorijas plānojuma 2025.-2037. gadam izstrādē.

Izvērtējot Teritorijas plānošanas nodaļas darbinieku ieguldījumu Ādažu novada teritorijas plānojuma izstrādē un plānotos darbus atbilstoši Darba uzdevumam, izstrādes grafikam un 2024. gada budžetā plānoto finansējumu, ir lietderīgi noteikt piemaksas darbiniekiem par pašvaldībai stratēģiski svarīgu mērķu īstenošanu no 01.01.2024. līdz 30.06.2024.

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 14. panta divpadsmito un trīspadsmito daļu, pašvaldības domes 2021. gada 22. decembra noteikumu Nr. 11 “Ādažu novada pašvaldības atlīdzības noteikumi” 55.4., 65. punktiem, kā arī Finanšu komitejas 17.01.2024. atzinumu,

atklāti balsojot, ar \_\_ balsīm "Par", "Pret" – \_\_, "Atturas" – \_\_, **PAŠVALDĪBAS DOME NOLEMJ**:

1. Noteikt Indrai MURZIŅAI, Ādažu novada teritorijas plānojuma 2025.-2037. gadam izstrādes vadītājai, piemaksu par nozīmīgu ieguldījumu pašvaldības stratēģisko mērķu sasniegšanā, no šā gada 1.janvāra līdz 30.jūnijam 30 % apmērā no viņas mēnešalgas.
2. Noteikt Miķelim CINIM, TPN teritorijas plānotājam, piemaksu no šā gada 1.janvāra līdz 30.jūnijam 25 % apmērā no viņa mēnešalgas, par nozīmīgu ieguldījumu pašvaldības stratēģisko mērķu sasniegšanā, veicot šādu papildu pienākumu izpildi:
	1. sabiedrības iesaistes plāna īstenošana (publikāciju satura sagatavošana, iedzīvotāju ieteikumu apkopošana, sanāksmju organizēšana);
	2. iedzīvotāju iesniegto priekšlikumu izvērtēšana;
	3. institūciju sniegto nosacījumu izvērtēšana, dalība sanāksmēs ar institūcijām;
	4. detālplānojumu īstenošanas izvērtēšana;
	5. Transporta attīstības tematiskā plāna izstrādes vadīšana;
	6. spēkā esošo Ādažu un Carnikavas TIAN izvērtēšana un konsolidētas redakcijas sagatavošana;
	7. dalība darba grupās;
	8. informācijas par izsniegtajām būvatļaujām apkopošana detālplānojumu izvērtēšanai;
	9. atsevišķu teritorijas plānojuma izstrādes vadītāja noteiktu uzdevumu izpilde.
3. Noteikt Ingai ŠVARCEI, TPN vadītājai, piemaksu no šā gada 1.janvāra līdz 30.jūnijam 20 % apmērā no viņas mēnešalgas, par nozīmīgu ieguldījumu pašvaldības stratēģisko mērķu sasniegšanā, veicot šādu papildu pienākumu izpildi:
	1. iedzīvotāju iesniegto priekšlikumu izvērtēšana;
	2. institūciju sniegto nosacījumu izvērtēšana, dalība sanāksmēs ar institūcijām;
	3. spēkā esošo Ādažu un Carnikavas TIAN izvērtēšana;
	4. dalība darba grupās;
	5. sarakstes dokumentu projektu sagatavošana viedokļu un nosacījumu noskaidrošanai un precizēšanai;
	6. detālplānojumu īstenošanas izvērtēšana;
	7. detālplānojumu izvērtēšanas rezultātā izstrādājamo dokumentu projektu sagatavošana (lēmumprojekti, administratīvie līgumi, u.tml.);
	8. atsevišķu teritorijas plānojuma izstrādes vadītāja noteiktu uzdevumu izpilde.
4. Noteikt Laumai VĪTOLIŅAI, TPN ĢIS speciālistei, piemaksu no šā gada 1.janvāra līdz 30.jūnijam 20 % apmērā no viņas mēnešalgas, par nozīmīgu ieguldījumu pašvaldības stratēģisko mērķu sasniegšanā, veicot šādu papildu pienākumu izpildi:
	1. izvērtējamo detālplānojumu teritorijās esošo zemes vienību identificēšana, īpašnieku un viņu kontaktadrešu noskaidrošana;
	2. vēstuļu projektu sagatavošana izvērtējamo detālplānojumu teritorijās esošo zemes vienību īpašniekiem un par citiem jautājumiem (pilsētas un ciemu robežas);
	3. institūciju sniegto nosacījumu izvērtēšana, dalība sanāksmēs ar institūcijām, papildus nepieciešamo ģeotelpisko datu pieprasīšana un apstrāde;
	4. applūstošo teritoriju datu precizēšana sadarbībā ar VSIA “Latvijas vides, ģeoloģijas un meteoroloģijas centrs” un citām institūcijām;
	5. dažādu TP izstrādei nepieciešamo grafisko datu apstrāde un karšu sagatavošana;
	6. dalība darba grupās;
	7. darba grupu un citu ar TP izstrādi saistītu sanāksmju protokolēšana;
	8. atsevišķu teritorijas plānojuma izstrādes vadītāja noteiktu uzdevumu izpilde.
5. Noteikt Zintim VARTAM, TPN vecākajam teritorijas plānotājam, piemaksu no šā gada 1.janvāra līdz 30.jūnijam 15 % apmērā no viņa mēnešalgas, par nozīmīgu ieguldījumu pašvaldības stratēģisko mērķu sasniegšanā, veicot šādu papildu pienākumu izpildi:
	1. spēkā esošo Ādažu un Carnikavas TIAN izvērtēšana un konsolidētas redakcijas sagatavošana;
	2. iedzīvotāju iesniegto priekšlikumu izvērtēšana;
	3. institūciju sniegto nosacījumu izvērtēšana, dalība sanāksmēs ar institūcijām;
	4. Ūdenssaimniecības aglomerāciju noteikšanas darba grupas vadīšana;
	5. dalība darba grupās;
	6. detālplānojumu īstenošanas izvērtēšana;
	7. atsevišķu teritorijas plānojuma izstrādes vadītāja noteiktu uzdevumu izpilde.
6. Noteikt Evitai RANDAI, TPN vecākajai juristei, piemaksu no šā gada 1.janvāra līdz 30.jūnijam 15 % apmērā no viņas mēnešalgas, par nozīmīgu ieguldījumu pašvaldības stratēģisko mērķu sasniegšanā, veicot šādu papildu pienākumu izpildi:
	1. spēkā esošo Ādažu un Carnikavas TIAN izvērtēšana un konsolidētas redakcijas sagatavošana;
	2. iedzīvotāju iesniegto priekšlikumu izvērtēšana;
	3. dalība darba grupās;
	4. sarakstes dokumentu projektu sagatavošana viedokļu un nosacījumu noskaidrošanai un precizēšanai;
	5. detālplānojumu izvērtēšanas rezultātā izstrādājamo dokumentu projektu sagatavošana (lēmumprojekti, administratīvie līgumi, u.tml.);
	6. atsevišķu teritorijas plānojuma izstrādes vadītāja noteiktu uzdevumu izpilde.
7. Noteikt Ilzei URTĀNEI, TPN teritorijas plānotājai, piemaksu no šā gada 1.janvāra līdz 30.jūnijam 10 % apmērā no viņas mēnešalgas, piemaksu par nozīmīgu ieguldījumu pašvaldības stratēģisko mērķu sasniegšanā, veicot šādu papildu pienākumu izpildi:
	1. spēkā esošo Ādažu un Carnikavas TIAN izvērtēšana un konsolidētas redakcijas sagatavošana;
	2. iedzīvotāju iesniegto priekšlikumu izvērtēšana;
	3. institūciju sniegto nosacījumu izvērtēšana, dalība sanāksmēs ar institūcijām;
	4. dalība darba grupās;
	5. detālplānojumu īstenošanas izvērtēšana;
	6. dabas aizsardzības plāna dabas parkam “Piejūra” izpēte un ieteikumu izstrāde integrēšanai teritorijas plānojumā;
	7. atsevišķu teritorijas plānojuma izstrādes vadītāja noteiktu uzdevumu izpilde.
8. Grāmatvedības nodaļai aprēķināt un izmaksāt šajā nolēmumā noteiktās piemaksas no Teritorijas plānošanas nodaļas šā gada budžeta tāmes līdzekļiem.
9. I.MURZIŅAI sniegt starpziņojumu Finanšu komitejai 2024. gada jūnijā par nolēmuma 1. - 7. punktā noteikto darbinieku papildu pienākumu faktiskās izpildes apjomu, rezultātiem un piemaksas atbilstību tās mērķim.
10. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K.Miķelsone

@ TPN, GRN, PSN, IDR, IDRV